[bookmark: _Hlk76660978]ԱՄՓՈՓԱԹԵՐԹ
ԳԵՐԱԿԱ ՈԼՈՐՏՈՒՄ ԻՐԱԿԱՆԱՑՎՈՂ ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ ՆԵՐՄՈՒԾՎՈՂ ՏԵԽՆՈԼՈԳԻԱԿԱՆ ՍԱՐՔԱՎՈՐՈՒՄՆԵՐԻ, ԴՐԱՆՑ ԲԱՂԿԱՑՈՒՑԻՉ ՈՒ ՀԱՄԱԼՐՈՂ ՄԱՍԵՐԻ, ՀՈՒՄՔԻ և (ԿԱՄ) ՆՅՈՒԹԵՐԻ ՆԿԱՏՄԱՄԲ ՍԱԿԱԳՆԱՅԻՆ, ՄԱՍՆԱՎՈՐԱՊԵՍ, ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏԵԼՈՒ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՀԱՄԱՐ «ՌԱՅԴԵՆԱ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԵՐԿԱՅԱՑՎԱԾ ՀԱՅՏԸ ԲԱՎԱՐԱՐԵԼՈՒ ԵՎ ԱՐՏՈՆՈՒԹՅՈՒՆԸ ԿԻՐԱՌԵԼՈՒ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1. ՀՀ ֆինանսների նախարարություն

	14-07-2026թ.

	
	N 02/2-1/18921-2026

	1․ Նախագծով հաստատվող հավելվածի 23-րդ տողում ներառված՝ ԱՏԳ ԱԱ ծածկագիրը բացակայում է ԵՏՀ խորհրդի 2021 թվականի սեպտեմբերի 14-ի թիվ 80 որոշմամբ (այսուհետ՝ Որոշում) հաստատված ապրանքային անվանացանկից, իսկ 25-րդ տողում ներառված՝ ԱՏԳ ԱԱ ծածկագրին դասվող ապրանքների ներմուծման համար Որոշմամբ արդեն իսկ սահմանված է ներմուծման մաքսատուրքի 0 տոկոս դրույքաչափ:
Հաշվի առնելով վերոգրյալը՝ առաջարկում ենք Նախագծում կատարել համապատասխան փոփոխություններ:
	Ընդունվել է։ 

	[bookmark: _Hlk69199583]2. ՀՀ պետական եկամուտների կոմիտե

	10-07-2026թ. 

	
	N 01/3-2/42199-2026

	1․ Հայտին կից ներկայացված Ձև N 4-ում և նախագծի հավելվածով հաստատվող ապրանքների ցանկում նշված ապրանքի վերաբերյալ տեղեկությունները բավարար չեն ըստ Եվրասիական տնտեսական միության արտաքին տնտեսական գործունեության ապրանքային անվանացանկի՝ 10 նիշի մակարդակով դասակարգման ճշգրտության վերաբերյալ դիրքորոշում ներկայացնելու համար։
2․ Հայտին կից ներկայացված Ձև N 4-ում և նախագծի հավելվածով հաստատվող ապրանքների ցանկում նշված ԱՏԳ ԱԱ 2924 21 000 0 ծածկագրին դասվող ապրանքների նկատմամբ Եվրասիական տնտեսական հանձնաժողովի խորհրդի 14.09.2021թ. N 80 որոշմամբ սահմանված է ներմուծման մաքսատուրքի 0 տոկոս դրույքաչափ:
3․ Հայաստանի Հանրապետության կառավարության 2015 թվականի սեպտեմբերի 17-ի N 1118-Ն որոշմամբ հաստատված հավելվածի Ձև N 4-ի ծանոթագրությունների 3-րդ մասի համաձայն՝ մաքսային մարմինների կողմից արտոնության կիրառման համար ապրանքների նույնականացման նպատակով պարտադիր է նույն ձևի 2-րդ, 3-րդ, 4-րդ, 5-րդ և 6-րդ սյունակներում նշված տեղեկությունների համապատասխանությունը ներմուծված ապրանքի վերաբերյալ տեղեկություններին, իսկ մնացած սյունակներում նշված տեղեկություններից կարող են շեղվել ներմուծված ապրանքի վերաբերյալ տեղեկությունները: Ներմուծման մաքսատուրքից ազատման արտոնություն նախատեսող՝ կառավարության որոշումներով հաստատվող ապրանքների ցանկերի 3-րդ և 4-րդ սյունակներում որոշ դեպքերում տրվում են նկարագրեր, որոնք ապրանքների ներմուծման ժամանակ մաքսային գործառնությունների համար հիմք հանդիսացող փաստաթղթերում բացակայում են, ինչը կարող է գործնականում արտոնությունների կիրառման ժամանակ հանգեցնել տարընկալումների։ Հաշվի առնելով նշվածը, առաջարկում ենք խնդրո առարկա դեպքերում ապրանքների ցանկի 3-րդ և 4-րդ սյունակներում արտացոլել մաքսային գործառնությունների համար հիմք հանդիսացող փաստաթղթերին համապատասխան նկարագրեր՝ ապահովելով նաև արտոնության կիրառման համար ԱՏԳ ԱԱ ծածկագրերին համապատասխանությունը, իսկ արտոնության կիրառման տեսանկյունից նշանակություն չունեցող նկարագրերը ապրանքների ցանկերում չնախատեսել։
4․ «ՌԱՅԴԵՆԱ» սահմանափակ պատասխանատվությամբ ընկերությունը (ՀՎՀՀ 08272865, գրանցված 02.02.2024թ․) գործում է հարկման ընդհանուր համակարգում, ըստ ներկայացրած վերջին՝ 2026թ․ մայիս ամսվա եկամտային հարկի և սոցիալական վճարի ամսական հաշվարկի ունի 19 հարկման բազա ունեցող վարձու աշխատողներ: Ընկերության 2024 թվականի հարկման բազա ունեցող վարձու աշխատողների միջին ամսական թվաքանակը կազմել է 4, իսկ 2025 թվականինը` 10։ 
Հայտնում ենք նաև, որ 07.07.2026թ․ դրությամբ ընկերությունը չունի հարկային մարմնի կողմից վերահսկվող եկամուտների գծով ժամկետանց պարտավորություն, իսկ 09․07․2026թ․ դրությամբ մաքսային վճարների գծով պարտավորություններ առկա չեն։
	Ընդունվել է։





Ընդունվել է։




Ընդունվել է ի գիտություն։ 




















Ընդունվել է ի գիտություն։

	3․ ՀՀ արդարադատության նախարարություն
	10-07-2026թ․

	
	N /27.2.2/36542-2026

	1․ Դիտողություններ և առաջարկություններ չկան։

	Ընդունվել է։


	4․ ՀՀ պետական եկամուտների կոմիտե
	10-08-2026թ․

	
	01/3-2/47748-2026

	1. Հայտին կից ներկայացված Ձև N 4-ում և նախագծի հավելվածով հաստատվող ապրանքների ցանկի (այսուհետ՝ Ցանկ) «Անվանումը» սյունակում անհրաժեշտ է նշել կոնկրետ ներմուծման ենթակա ապրանքների նկարագրերը և այն լրացուցիչ տվյալները, որոնք անհրաժեշտ են այդ ապրանքները ԱՏԳ ԱԱ 10 նիշի մակարդակով ծածկագրերի միանշանակ դասակարգելու և նույնականացնելու համար, միչդեռ այդ սյունակում նշված են ընդհանուր նկարագրեր և ԱՏԳ ԱԱ ծածկագրի կամ ապրանքային դիրքի տակ նշված հնարավոր բոլոր ապրանքները։ Նշված դիտարկումը վերաբերում է Ցանկի 2-48-րդ տողերում ներկայացված ապրանքներին։
2. Ցանկի «Անվանում» սյունակում նշված ապրանքները չեն համապատասխանում «Տեխնիկական բնութագիրը» սյունակում նշված տվյալներին։ Օրինակ՝ Ցանկի ԱՏԳ ԱԱ 3909 40 000 0 ծածկագրով N 1 ապրանքի «Անվանումը» սյունակում նշված է «Ֆենոլաալդեհիդային խեժեր», իսկ «Տեխնիկական բնութագիրը» սյունակում «Ֆենոլային խեժով ներծծված թաղանթ»։ Դրանք խիստ տարբեր ապրանքներ են և ունեն ԱՏԳ ԱԱ 3909-ից տարբերվող ԱՏԳ ԱԱ դիրքեր՝ 3920 կամ 3921՝ կախված դրանց տեխնիկական բնութագրերից։ Անհրաժեշտ է նաև, որ Ցանկի 4-րդ սյունակում նշված ապրանքների տեխնիկական բնութագրերը, մաքսային մարմինների կողմից համապատասխան արտոնություններ կիրառելիս, ներմուծված ապրանքի վերաբերյալ տեղեկությունները նույնականացնելու հնարավորություն ընձեռեն։ Մասնավորապես, անհրաժեշտ է խուսափել նշված սյունակում արտոնության կիրառման տեսանկյունից նշանակություն չունեցող բնութագրերի օգտագործումից։
3. Ապրանքների գերակշռող մասի վերաբերյալ ներկայացված տեղեկությունները բավարար չեն ԱՏԳ ԱԱ ծածկագրի ճշգրտության վերաբերյալ հստակ դիրքորոշում ներկայացնելու համար, և անհրաժեշտ են ապրանքի նույնականացման ու ԱՏԳ ԱԱ ծածկագրով դասակարգելու վրա ազդեցություն ունեցող լրացուցիչ տեղեկություններ, քանի որ կախված ապրանքատեսակի արտադրության եղանակից, բաղադրությունից, փաթեթավորման տեսակից, կիրառման և օգտագործման ոլորտներից, դրանք կարող են դասակարգվել միմյանցից սկզբունքորեն տարբերվող ԱՏԳ ԱԱ ծածկագրերով։ 
Միաժամանակ, «ՌԱՅԴԵՆԱ» սահմանափակ պատասխանատվությամբ ընկերությունը (ՀՎՀՀ 08272865, գրանցված 02.02.2024թ.) գործում է հարկման ընդհանուր համակարգում, ըստ ներկայացրած վերջին՝ 2026թ․ հունիս ամսվա եկամտային հարկի և սոցիալական վճարի ամսական հաշվարկի ունի 20 հարկման բազա ունեցող վարձու աշխատողներ: Ընկերության 2024 թվականի հարկման բազա ունեցող վարձու աշխատողների միջին ամսական թվաքանակը կազմել է 4, իսկ 2025 թվականինը՝ 10։ Ընկերության կողմից նախագծին կից ներկայացված փաստաթղթերում 2025թ․ մասով լրացված տեղեկատվությունը չի համընկնում հարկային մարմնի տեղեկատվական բազայում առկա տվյալների հետ։
Տեղեկացնում ենք նաև, որ 02.08.2026թ․ դրությամբ ընկերությունը չունի հարկային մարմնի կողմից վերահսկվող եկամուտների գծով ժամկետանց պարտավորություն, իսկ 31․07․2026թ․ դրությամբ մաքսային վճարների գծով պարտավորություններ առկա չեն։

	Ընդունվել է։

Ընդունվել է։ Համաձայն Ընկերության կողմից տրամադրված տեղեկատվության՝ վերջինս աշխատողների մասով ներկայացրած թվաքանակում ներառել է Ընկերությունում աշխատանքային պայմանագրով աշխատողներին, այդ թվում՝ ոչ ռեզիդենտներին, և չի ներառել քաղաքացիաիրավական պայմանագրերով աշխատողներին:

